wickkiey/tamil-wikipedia-chunked huggingface dataset:
# வெம்பக்கோட்டை தொல்லியல் களம்

**வெம்பக்கோட்டை தொல்லியல் களம்**, தமிழ்நாட்டின் விருதுநகர் மாவட்டம், வெம்பக்கோட்டை வட்டம், வைப்பாற்றின் இடதுகரையில் உள்ள வெம்பக்கோட்டை கிராம ஊராட்சியின் *மேட்டுக்காடு* மற்றும் *உச்சிமேடு* பகுதியில் 25 ஏக்கர் பரப்புளவில் உள்ளது. இது சிவகாசிக்கு தெற்கே 15 கிலோ மீட்டர் தொலைவிலும், மாவட்டத் தலைமையிடமான விருதுநகருக்கு தென்மேற்கே 50 கிலோ மீட்டர் தொலைவிலும் உள்ளது.  
2 மீட்டர் உயரம் கொண்ட வெம்பக்கோட்டை தொல்லியல் மேட்டுப் பகுதியில் கற்காலம் முதல் மத்தியகாலம் வரை மக்கள் தொடர்ந்து வாழ்ந்து வந்ததற்கான சான்றுகள் கிடைத்துள்ளன. இத்தொல்லியல் மேட்டின் மேற்பரப்பில் கற்கால மட்பாண்டங்களின் சில்லுகள், மணிகள், வேலைப்பாடுகளுடன் கூடிய சங்கு வளையல்கள், சுடுமண் வட்டுகள், இரும்பு கசடுகள் போன்றவை கிடைத்துள்ளன.  
இத்தொல்லியல் களத்தை அகழாய்வு செய்ய தமிழக முதலமைச்சர் ஆணையிட்டுள்ளார்.
# வெம்பக்கோட்டை தொல்லியல் களம்

## இதனையும் காண்க

- தமிழக தொல்லியல் களங்கள்
# வேணன் (இந்து அரசன்)

**வேணன்** (*Vena*) இந்து வேதங்களில் ஒரு அரசனாகக் கருதப்பட்டாலும், ஒரு தீயவனாகவும் ஊழல்வாதியாகவும் இருந்தான். இதனால் கோபம் கொண்ட பூமிக் கடவுளான பூமாதேவி, இனி மனிதர்களுக்குப் பயிர்களை வழங்கமாட்டேன் என்று முடிவெடுத்து பசுவாக உருவெடுத்து மறைந்ததனால் உலகம் இருளாக மாறியது. இதற்கிடையில், ரிஷிகள் குழு கோபத்தால் வேணனைக் கொன்றது.  
பின்னர் அவர்கள் அவனது சடலத்தின் தொடையைத் தடவி, அவனது உடலில் இருந்து அனைத்து தீமைகளையும் வெளியேற்றினர். பின்னர், அவர்கள் வேணனின் வலது கையைத் தடவும் போது, பிருது என்பவர் வெளிப்பட்டார்.  
இந்து சமயத்தின்படி, இவர் விஷ்ணுவின் அவதாரங்களில் ஒருவராகக் கருதப்படுகிறார். வேணனின் செயல்களால் கோபம் கொண்ட பூமிதேவி மக்களுக்கு பயிர் கொடுக்க மறுத்து பசு வடிவத்தில் மறைந்த காரணத்தால் வேணனின் மகனான பிருத்து அவளை மீண்டும் அழைக்க முயன்று தவம் செய்ய காடுகளுக்குச் சென்றார். நீண்டநாள் தவத்தினால் பூமிதேவி வெளிபடாததால் தனது உயிரைவிட தயாராகிக்கொண்டிருந்தபோது, பசுவின் உருவில் பூமிதேவி, வெளிபட்டு அனைத்து மருத்துவ மற்றும் பயிர் தாவரங்களையும் தன்னிடம் செழித்து வளர்ந்த உயிரினங்களுக்கு திருப்பி அளித்தாள். பிருது மன்னன் பூமிதேவியை மீண்டும் அவளது இயல்பான நிலைக்கு கொண்டு வந்தார். அதனால் பூமிதேவியை பிருத்வி என்றும் அழைப்பர்.
# இலங்கை வெள்ளைக் கண்ணி

**இலங்கை வெள்ளைக் கண்ணி** (*Sri Lanka white-eye*)(*சோசுடெரோப்சு சிலோனென்சிசு*) என்பது வெள்ளைக் கண் குடும்பத்தைச் சேர்ந்த ஒரு சிறிய குருவி சிற்றினம் ஆகும். இது இலங்கையில் மட்டுமே காணப்படும் அகணிய உயிரி. இது காடு, தோட்டங்கள் மற்றும் பயிரிடப்படும் பகுதிகளில், முக்கியமாக மலைப்பகுதிகளில் வசித்து இனப்பெருக்கம் செய்யவல்ல.
# இலங்கை வெள்ளைக் கண்ணி

## வகைப்பாட்டியல்

இலங்கையின் பிற சிற்றினங்களான இந்திய வெள்ளைக் கண்ணியின் (*ஜோசுடெரோப்சு பால்பெப்ரோசசு*) சகோதர இனம் அல்ல என்று ஒரு ஆய்வு காட்டுகிறது. மேலும் இந்த ஆய்வானது, பூமியில் உள்ள அனைத்து வெள்ளை-கண்ணிகளின் தோற்றத்திற்கு வழிவகுத்த வேர் சிற்றினம் இலங்கை வெள்ளைக் கண்ணி என்றும் பரிந்துரைத்தது. இது வெள்ளை கண்ணி தோற்றம் குறித்து மேலும் கேள்விகளை எழுப்புகிறது.
# இலங்கை வெள்ளைக் கண்ணி

## உடலமைப்பு

இலங்கை வெள்ளைக் கண்ணி, இந்திய வெள்ளைக் கண்ணியை விடச் சற்று பெரியது (சுமார் 11 செ.மீ. நீளம்). இது 4000 அடிக்கு மேல் காணப்படும். உடலின் மேல் பகுதிகளும் கழுத்தின் பக்கங்களும் அடர் ஆலிவ்-பச்சை நிறத்தில் இருக்கும். உச்சி மற்றும் நெற்றி கருமையாகத் தோன்றும். இதே வேளையில் பின்தொடைப் பகுதி வெளிர் பச்சை நிறத்தில் காணப்படும். இறக்கைகள் மற்றும் வாலின் பின்புறங்கள் பச்சை நிறத்துடன் பழுப்பு நிற விளிம்புடன் உள்ளன. கண்ணைச் சுற்றி சிறிய வெள்ளை இறகுகளின் வழக்கமான கண் வளையம் உள்ளது. லோர்ஸ் இருட்டாக உள்ளது. கண்ணுக்குக் கீழே ஒரு இருண்ட கோடு உள்ளது. கன்னம், தொண்டை மற்றும் மார்பகத்தின் மேல் பகுதிகள், தொடைகள் மற்றும் குதம் போன்ற பகுதிகள் பச்சை-மஞ்சள் நிறத்தில் இருக்கும். வயிற்றுப் பகுதி சாம்பல் கலந்த வெள்ளை நிறத்திலும் இருண்ட அலகின் கீழ்த் தாடை வரை ஒரு மெல்லிய தளம் உள்ளது. கால்கள் அடர் வண்ணத்திலும் கருவிழி மஞ்சள் முதல் சிவப்பு-பழுப்பு நிறமாகக் காணப்படும்.  
இலங்கை வெள்ளைக் கண்ணியின் பெரிய அளவு, மந்தமான பச்சை மற்றும் மார்பகத்தின் மீது அதிக மஞ்சள் நிறத்தால் பரவலான இந்திய வெள்ளை கண்ணியிலிருந்து வேறுபடுத்தலாம். இது கண்ணுக்கும் அலகுக்கும் இடையில் ஒரு இருண்ட இணைப்பு உள்ளது.  
இது சமூக வாழ்க்கை வாழக்கூடிய வகையில், பெரிய மந்தைகளை உருவாக்குகிறது. இது இனப்பெருக்க பருவத்தின் போது மட்டுமே சிதறிக் காணப்படும். இது மரத்தில் கூட்அமைத்து, புள்ளிகள் இல்லாத 3 வெளிர் நீல நிற முட்டைகளை இடுகிறது.  
முக்கியமாகப் பூச்சி உண்ணும் தன்மையுடையது என்றாலும், இலங்கையின் வெள்ளைக் கண்ணி, தேன் மற்றும் பல்வேறு வகையான பழங்களையும் உண்ணும்.  
பொது மற்றும் விலங்கியல் பெயர்கள் கண்களைச் சுற்றியுள்ள வெள்ளை இறகுகளின் வெளிப்படையான வெண் வளையத்தைக் குறிக்கின்றன. *ஜோசுடெராப்சு* என்பது கிரேக்க மொழியில் "கச்சை-கண்" என்பதாகும்.
# இலங்கை வெள்ளைக் கண்ணி

## தபால் தலையில்

இலங்கையில் இந்தப் பறவை சிங்கள மொழியில் *லங்கா சித்தாசியா* என்று அழைக்கப்படுகிறது . இந்த பறவையின் உருவம் 1983-ல் முதன்முதலில் வெளியிடப்பட்ட இலங்கை தபால் தலையில் அச்சிடப்பட்டது.
# மெலிந்த அலகு வெள்ளைக்கண்ணி

**மெலிந்த அலகு வெள்ளைக்கண்ணி** (Slender-billed white-eye)(*சோசுடெரோப்சு தென்னுரோசுட்ரிசு*) என்பது சோசுடெரோபிடே குடும்பத்தில் உள்ள ஒரு பறவை சிற்றினமாகும். இது நோர்போக் தீவில் மட்டுமே காணப்படும் அகணிய உயிரி.  
இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் ஆகும். இது வாழ்விட இழப்பால் அச்சுறுத்தப்படுகிறது.
# உலக நனிசைவ நாள்

**உலக நனிசைவ நாள்** (*World Vegan Day*) ஒவ்வோர் ஆண்டும் நவம்பர் மாதம் முதல் தேதியன்று அனுசரிக்கப்படுகிறது. உலக வீகன் தினம் என்ற பெயராலும் இந்நிகழ்வு அழைக்கப்படுகிறது. உலகம் முழுவதுமுள்ள சைவ உணவு உண்பவர்களால் இந்நாள் கொண்டாடப்படுகிறது.  
பால் மற்றும் விலங்குகளில் இருந்து கிடைக்கும் உணவு பொருட்களை சாப்பிடாமல் அறவே தவிர்த்து விட்டு தாவரங்கள் சார்ந்த காய்கறிகள், தானியங்கள், கொட்டைகள், பழங்கள் ஆகியவற்றை அடிப்படையாகக் கொண்ட உணவு முறையை நனிசைவர்கள் கடைபிடிக்கிறார்கள்.
# உலக நனிசைவ நாள்

## நோக்கம்

விலங்குகள், மனிதர்கள் மற்றும் இயற்கை சூழலுக்கு சைவ உணவுகள் அளிக்கும் நன்மைகளை பரப்புரை செய்வது அதற்கான கடைகளை அமைப்பது, நினைவு மரங்களை நடுதல் போன்ற செயல்பாடுகள் இந்நாளில் மேற்கொள்ளப்படுகின்றன. நனிசைவ வாழ்க்கை முறையை பின்பற்ற மக்கள் இந்த நாளில் ஊக்குவிக்கப்படுகிறார்கள். நனிசைவ உணவு முறை உடல் ஆரோக்கியத்தை மேம்படுத்துவதோடு மட்டுமின்றி, விலங்குகளின் நல்வாழ்வை பாதுகாக்கவும் மற்றும் சுற்றுச்சூழல் பாதுகாப்பிற்கும் பெரிதும் உதவும் என்பதும் நனிசைவர்களின் நம்பிக்கையாகும்.
# உலக நனிசைவ நாள்

## வரலாறு

இந்நிகழ்வு 1994 ஆம் ஆண்டு ஐக்கிய இராச்சியத்தில் அப்போதைய நனிசைவ சங்கத்தின் தலைவரான லூயிசு வாலிசால் நிறுவப்பட்டது. அமைப்பு நிறுவப்பட்ட 50 ஆவது ஆண்டு நிறைவை நினைவுகூரும் வகையில் "நனிசைவம்" மற்றும் "நனிசைவ உணவு" என்ற சொற்கள் உருவாக்கப்பட்டன.  
சங்கம் நவம்பர் 1944 இல் நிறுவப்பட்டது என்று எங்களுக்குத் தெரியும், ஆனால் சரியான தேதிதான் தெரியவில்லை. எனவே நான் நவம்பர் 1 ஆம் தேதிக்கு செல்ல முடிவு செய்தேன். ஏனெனில் இந்த தேதி அறுவடைநாளின் இறுதி நாளாகவும் அகால மரணம் அடைந்தவர்களை மகிழ்விப்பதாகக் கருதிக் கொண்டாடப்படும் நாளாகவும் இருந்தது எனக்குப் பிடித்திருந்தது. மேலும் இந்நாள் - விருந்து மற்றும் கொண்டாட்டத்திற்கான பாரம்பரிய நேரமாகவும் பொருத்தமான மற்றும் மங்களகரமான நாளாகவும் இருந்தது என 2011 ஆம் ஆண்டில் லூயிசு வாலிசு கூறினார்."
# உலக நனிசைவ நாள்

## சைவம் நனிசைவம் வேறுபாடு

இறைச்சி, முட்டை, கோழி, மீன் அல்லது பிற விலங்கு பொருட்களை சாப்பிடாமல் விலங்கிடமிருந்து கிடைக்கும் பால், பால் பொருட்கள், தயிர், வெண்ணெய், பனீர், நெய் உள்ளிட்டவற்றை உண்பவர்கள் சைவ உணவர்களாவர். விலங்குகளிடம் இருந்து கிடைக்கும் பால், முட்டை போன்ற எந்த வகையான உணவுப்பொருளையும் எடுத்துக் கொள்ளாதவர்கள் நனிசைவர்கள் எனவும் கருதப்படுகிறார்கள்.
# பெரும்பாலை தொல்லியல் களம்

**பெரும்பாலை தொல்லியல் களம்**, தமிழ்நாட்டின் தர்மபுரி மாவட்டம், பென்னாகரம் வட்டம், ஏரியூர் ஊராட்சி ஒன்றியம், பெரும்பாலை ஊராட்சியில் அமைந்துள்ளது.  
பெரும்பாலை தொல்லியல் களம் பென்னாகரம்-மோளையானூர் செல்லும் சாலையில், பென்னாகரத்திலிருந்து 20 கிலோ மீட்டர் தொலைவிலும், தர்மபுரியிலிருந்து 35 கிலோ மீட்டர் தொலைவில் பாலாற்றின் இடது கரையில் உள்ளது. இத்தொல்லியல் களத்தில் முதல் கட்ட அகழாய்வு மேற்கொள்ள தமிழக முதல்வர் ஆணையிட்டுள்ளார்.  
75 ஏக்கர் பரப்பளவு கொண்ட பெரும்பாலை தொல்லியல் மேடு தரை மட்டத்திலிருந்து 3 மீட்டர் முதல் 4 மீட்டர் வரை உயரம் கொண்டது. இத்தொல்லியல் களத்தின் மேற்பரப்பில் கருப்பு சிவப்பு மட்பாண்ட ஓடுகள், சிவப்பு பானை ஓடுகள் கிடைத்துள்ளன.செம்மனூர் சிவன் கோயில் எதிரே ஈமக்காடுகள் கண்டறியப்பட்டுள்ளன. இப்பகுதியில் கால்வாய் வெட்டும் போது 50 கல் வட்டங்கள் கிடைத்துள்ளன.
# பெரும்பாலை தொல்லியல் களம்

## இதனையும் காண்க

- தமிழக தொல்லியல் களங்கள்
# அமித் மாளவியா

**அமித் மாளவியா** (**Amit Malviya**) பாரதிய ஜனதா கட்சியின் அரசியல்வாதியும், கட்சியின் தேசிய தகவல் தொழில்நுட்பப் பிரிவின் ஒருங்கிணைப்பாளரும் ஆவார்.  
உத்தரப் பிரதேச மாநிலத்தின் பிரக்யாராஜ் நகரத்தில் பிறந்த அமித் மாளவியா, 2009-இல் பாரதிய ஜனதா கட்சியில் இணைந்து, சமூக ஊடகங்களில் கட்சியின் செயற்பாடுகளை மக்களிடம் கொண்டு சென்றார்.  
தன்னை களங்கப்படுத்தும் வகையில் பொய் செய்தி சமூக ஊடங்களில் செய்தி வெளியிட்டதாக அமித் மாளவியா கொடுத்த புகாரின் பேரில், **தி வயர்** எனும் செய்தி இணையதள ஆசிரியர்கள் வீடுகளில் தில்லி காவல்துறையினர் சோதனை நடத்தினர்.
# மலாக்கா லிட்டில் இந்தியா

**லிட்டில் இந்தியா** மலாக்கா, (ஆங்கிலம்: *Little India, Malacca*; மலாய்: *Little India, Melaka*; சீனம்: 马六甲小印度) என்பது மலேசியா, மத்திய மலாக்கா மாவட்டம், மலாக்கா மாநகரில் மலேசிய இந்தியர் கணிசமான அளவிற்கு வாழும் இடங்களில் ஒன்றாகும்.  
**மலாக்கா குட்டி இந்தியா** என்று அழைக்கப்படும் இந்த இடம், மலாக்கா மாநகர்ப் பகுதியில் மிகவும் பரபரப்பான பகுதிகளில் ஒன்றாகவும்; மலாக்காவில் இந்திய இனத்தின் பாரம்பரியத்தைப் பிரதிபலிக்கும் ஓர் இடமாகவும் அறியப் படுகிறது.
# மலாக்கா லிட்டில் இந்தியா

## வரலாறு

1910-ஆம் ஆண்டுகளில் மலாக்காவின் ஆங்கிலேய ஆளுநராக லிட்டில்டன் பைப் உல்பெர்ஸ்டன் (*Littleton Pipe Wolferstan*) என்பவர் இருந்தார். அவரின் பெயரில் மலாக்காவில் ஒரு சாலை அமைக்கப்பட்டது.  
அதன் பெயர் உல்பெர்ஸ்டன் சாலை. இதன் இப்போதைய பெயர் ஜாலான் பெண்டகாரா (*Jalan Bendahara*) என்று மாற்றம் கண்டு உள்ளது. இந்தச் சாலையில் தான் மலாக்கா லிட்டல் இந்தியா அமைந்து உள்ளது.
# மலாக்கா லிட்டில் இந்தியா

## வரலாறு

### காலனித்துவ அதிகாரி

லிட்டில்டன் பைப் உல்பெர்ஸ்டன், 1910 - 1920-ஆம் ஆண்டுகளில் பினாங்கு, சிங்கப்பூர், கெடாவில் பல்வேறு பதவிகளில் பணியாற்றியவர். 1889 டிசம்பர் 3-ஆம் தேதி பிரித்தானிய காலனித்துவ அதிகாரியாக மலாக்காவுக்கு வந்தார்.  
கடைசியாக இவர் மலாக்காவின் ஆளுநராக, அதாவது ரெசிடெண்டாகப் பதவி வகித்தார். மலாக்காவின் வளர்ச்சிக்குப் பெரும் பங்காறி உள்ளார்.
# மலாக்கா லிட்டில் இந்தியா

## வரலாறு

### செயிண்ட் பீட்டர்ஸ் தேவாலயம்

மலாக்கா லிட்டல் இந்தியா சாலையும் பூங்கா ராயா சாலையும் சந்திக்கும் முனையில் செயிண்ட் பீட்டர்ஸ் தேவாலயம் உள்ளது. மலேசியாவில் மிகப் பழைமையானது. ஏற்கனவே போர்த்துகீசியரால் கட்டபட்ட ஆலயத்தை டச்சுக்காரர்கள் இடித்துத் தள்ளி விட்டார்கள்.  
பின்னர் 1710-ஆம் ஆண்டு சீரமைப்புச் செய்யப்பட்டது. ஜப்பானியர் (*Kempeitai*) காலத்தில் அந்த ஆலயம் கருங்குகை என்று அழைக்கப்பட்டது.
# அரச திருமணம்

**அரச திருமணம்** (*Marriage of state*) என்பது வெவ்வேறு தேச அரசுகளின் தரப்பினர்களுக்கிடையில் அல்லது உள்நாட்டில் உள்ள இரண்டு அதிகாரப் பிரிவினருக்கிடையே கூட்டணிக்காக செய்யப்படும் இராசதந்திர ரீதியிலான திருமணம் ஆகும். இது மேற்கத்திய கிரேக்க கலாச்சாரங்களில் இருந்து தமிழகம் வரை பண்டைய காலங்களில் இருந்து வந்த ஒரு நடைமுறையாகும்.
# அரச திருமணம்

## ஐரோப்பா

சமகால மேற்கத்திய வாழ்வில் திருமணமானது காதலிக்கும் இரு நபர்களுக்கிடையேயான ஒரு தனித்துவமான பிணைப்பாகக் கருதும் அதே வேளையில், பரம்பரை அதிகாரம் இருக்கும் குடும்பங்கள் (அரச குடும்பங்கள் போன்றவை) பெரும்பாலும் திருமணத்தை வேறு ஒரு கோணத்தில் பார்க்கின்றன. பெரும்பாலும் அரசியல் அல்லது காதல் அல்லாத திருமணங்களில் வாழ்க்கைத் துணைகளின் குடும்பத்தின் செல்வமும் அதிகாரமும் முதன்மையாக கருதப்படுகின்றன. அரசியல், பொருளாதாரம் அல்லது இராஜதந்திர காரணங்களுக்காக திருமணம் செய்துகொள்வது பல நூற்றாண்டுகளாக ஐரோப்பிய ஆட்சியாளர்களிடையே இருந்ததுவந்தது.  
ஒரு அரச குடும்பத்தின் அந்தஸ்தைத் தக்கவைக்க வாழ்க்கைத் துணையை கவனமாகத் தேர்ந்தெடுப்பது அவசியமாக இருந்தது. ஏனெனில் ஒரு இளவரசரோ, மன்னரோ, அரச குருதியைச் சேராத ஒரு சாமானியரை மணந்தால், அதற்கு அரச குடுமும்பத்தின் ஒப்புதல் இருந்தாலும் கூட, மன்னருக்கும், சாமானியருக்கும் பிறந்தவர் அரசரின் மகன் என்ற முறையில், தன் தந்தைக்குப் பிறகான அரச பதவியைக் கோர முடியாது என்ற நிலை இருந்தது.  
பாரம்பரியமாக, அரச திருமணங்களை ஏற்பாடு செய்வதில் பல காரணிகள் முக்கியமாக பார்க்கப்படுகின்றன. அத்தகைய காரணிகளில் ஒன்றாக, சம்மந்தம் வைத்துக் கொள்ளும் அரச குடும்பத்தால் ஆளப்படும் அல்லது கட்டுப்படில் உள்ள நிலப்பகுதிகளின் அளவு கருத்தில் கொள்ளப்பட்டது. மற்றொரு காரணி அரசியல் கூட்டணி திருமணம் என்பது அரச குடும்பங்கள் மற்றும் நாடுகளிடையே அமைதியை நிலைநாட்ட, ஒற்றுமையை உண்டாக்க ஒரு முக்கிய வழியாக இருந்தது. 1701 ஆம் ஆண்டு பிரித்தானிய குடியேற்றச் சட்டத்தின்படி, கத்தோலிக்கரை மணந்த எவரும் அரியணை ஏறுவதை தடை செய்தது. ஒரு சீர்திருத்தக் கிறித்துவ இளவரசர் கத்தோலிக்க சமயத்துக்கு மாறியபோது, அவர் தனது குடும்பத்தினரால் ஏற்க்கப்படவில்லை.
# பள்ளி சுகாதாரம்

பயிற்சி செய்கிறார்கள்]]
**பள்ளி சுகாதாரம்** (School hygiene) அல்லது **பள்ளி சுகாதாரக் கல்வி** (school hygiene education) என்பது ஒரு சுகாதார அறிவியல் ஆகும், இது பரந்த சுக நலக் கல்வியின் ஒரு வடிவமாகும். தண்ணீர், உணவு, வீடு மற்றும் பொது சுகாதாரம் ஆகியவற்றுடன் தொடர்புடைய பயனுள்ள நடைமுறைகள் மூலம் நடத்தையை மேம்படுத்துவதே பள்ளி சுகாதாரக் கல்வியின் முதன்மை நோக்கமாகும். மேலும், நீர் மற்றும் உணவுப் பொருட்களைப் பாதுகாப்பது மற்றும் சுற்றுச்சூழல் காரணிகளை பாதுகாப்பாக நிர்வகிப்பதை நோக்கமாகக் கொண்டுள்ளது.
# பள்ளி சுகாதாரம்

## பள்ளி சுகாதாரத்தின் வரலாறு

பள்ளி சுகாதார நிபுணர் பிளெட்சர் பி. டிரெஸ்லர் தனது 1915 ஆம் ஆண்டு *பள்ளி சுகாதாரம்* என்ற படைப்பில் பின்வருமாறு விளக்கினார், "பள்ளி சுகாதாரம் என்பது சுகாதார அறிவியலின் கிளையாகும், இது பள்ளிக் குழந்தைகளின் ஆரோக்கியத்தைப் பாதுகாத்தல் மற்றும் மேம்படுத்துவதுடன் தொடர்புடையது." பள்ளியானது தங்களிடம் பயிலும் மாணவர்களுக்காக மட்டுமல்லாது மாநில மற்றும் தேசிய நலனுக்காகவும் இதனை போதிப்பது மிக்கியமானதாகும். டிரெஸ்லர் பள்ளிச் சுகாதாரத்தை இரண்டு முக்கிய பகுதிகளாகப் பிரித்தார்: "குழந்தையின் பள்ளி வாழ்க்கையின் போதான உடல் சூழல்" மற்றும் மனநல சுகாதார விதிகள்" ஆகும்.  
19 ஆம் நூற்றாண்டின் பிற்பகுதியிலும் 20 ஆம் நூற்றாண்டின் முற்பகுதியிலும் அமெரிக்கா மற்றும் இங்கிலாந்தில் பள்ளி சுகாதாரம் தொடர்பான கருத்துக்களின் அவசியம் பரவலாக அறியப்பட்டிருந்தது, இந்த பாடத்தின் முக்கிய படைப்புகள் பல்வேறு எழுத்தாளர்களால் வழங்கப்பட்டன, அவர்களில் சர் ஆர்தர் நியூசோல்ம், எட்வர்ட் ஆர். ஷா, ராபர்ட் ஏ. லிஸ்டர், மற்றும் ஜிஜி க்ரோஃப் ஆகியோர் குறிப்பிடத்தகுந்தவர்கள் ஆவர். இந்தக் காலகட்டத்திற்குப் பிறகு, பள்ளி சுகாதாரமானது பள்ளி சுகாதாரக் கல்வியின் ஒரு பகுதியாக மாறியது; அமெரிக்கன் பள்ளி சுகாதார சங்கம் செயலிழந்து, அமெரிக்கன் பள்ளி நலவியல் சங்கம் நிறுவப்பட்டது.  
பள்ளி சுகாதாரம் பரவலாக செயலில் உள்ளது.ஆனால், தனிஒழுக்கமானது கிழக்கு ஐரோப்பா போன்ற வளரும் நாடுகளில் பள்ளி சுகாதார விதிகள் சரிவர நிறுவப்படவில்லை.
# பள்ளி சுகாதாரம்

## பள்ளிச் சூழல்

ஆக்ஸ்போர்டுஷையரில் அபிங்டனில் உள்ள மேல்நிலைப் பள்ளியின் பிரதான கட்டிடம்.]]
பள்ளிகளானது ஆரோக்கியமான அல்லது ஆரோக்கியமற்ற பள்ளி சூழலை வெளிப்படுத்துவதன் மூலம் குழந்தைகளின் ஆரோக்கியம் மற்றும் நல்வாழ்வைத் தீர்மானிக்கிறது. பள்ளியின் சுகாதாரத் தேவைகளில் பள்ளியின் கட்டிடத் திட்டம், பாதுகாப்பான நீர் வழங்கல், கழிவுகளை அகற்றுதல், அவசர விளக்குகள்,போதுமான வெப்பம் மற்றும் காற்றோட்டம், அத்துடன் போதுமான பள்ளி வசதிகள் (மண்டபங்கள், வகுப்பறைகள், மற்றும் பொதுவான பகுதிகள்) மற்றும் தளபாடங்கள் ஆகிய அழகியல் அம்சங்கள் நிறைய உள்ளன.
# அஷ்டலட்சுமி கோயில், ஐதராபாத்து

**அட்டலட்சுமி கோயில்** (*Ashtalakshmi Temple*) என்பது இந்தியாவின் ஐதராபாத்தில் உள்ள தேவிகளின் பிரபலமான இந்துக் கோயிலாகும். லட்சுமி தேவிக்கு அர்ப்பணிக்கப்பட்ட இந்தக் கோயில் நகரின் புறநகரில் தனித்து இருக்கிறது. இப்பகுதியில் உள்ள பல்வேறு இசுலாமியக் கட்டிடக்கலை நினைவுச்சின்னங்களுக்கு மத்தியில், இந்த கோயில் வித்தியாசமாக தென்னிந்திய கட்டிடக்கலையின் பாணியைக் கொண்டுள்ளது குறிப்பிடத்தக்கது.  
இந்து மதங்களில், செல்வத்தின் தெய்வமான லட்சுமி, மக்களின் இதயங்களில் ஒரு சிறப்பு இடத்தைப் பெறுகிறார், ஏனெனில் அவர் செழிப்பு மற்றும் மகிழ்ச்சி மற்றும் இரட்சிப்பைக் கொண்டுவருகிறார். ஆனால் மிகச் சில கோயில்களில் லட்சுமி தேவி எட்டு அற்புதமான வடிவங்களில் இருக்கிறார்.
# அஷ்டலட்சுமி கோயில், ஐதராபாத்து

## வரலாறு

காஞ்சி சங்கர மடத்தின் கீழ் கட்டப்பட்ட இக்கோயில் ஏப்ரல் 1996 இல் குடமுழுக்கு செய்யப்பட்டது. இது தெலங்காணா மாநிலத்திலுள்ள, ஐதராபாத்தில் தில்சுக் நகர் மற்றும் எல்பி நகர் இடையே, கொத்தப்பேட்டை (தேசிய நெடுஞ்சாலை 9 ) அருகே உள்ள வாசவி காலனியில் அமைந்துள்ள மிகவும் பிரபலமான கோயிலாகும்.
# அஷ்டலட்சுமி கோயில், ஐதராபாத்து

## வடிவமைப்பு

இக் கோவிலின் வடிவமைப்பும் கட்டிடக்கலையும்]] சென்னை அட்டலட்சுமி கோயிலின் பாணியில் கட்டப்பட்டது. இருப்பினும், கட்டுமானம் தொடங்கும் போது பல மாற்றங்கள் செய்யப்பட்டன. அட்டலட்சுமி கோவில் கூட்டு முயற்சிக்கு சிறந்த உதாரணமாகும். பல தரப்பு மக்களும் தாராளமாக நன்கொடை அளிக்க முன் வந்தனர். ஐந்தாண்டுகள் இடைவிடாமல் கட்டுமானப் பணி நடைபெற்றது. மொத்தமாக ரூ. 10 மில்லியன் செலவில் பிரமாண்டமான அட்டலட்சுமி கோவிலின் தற்போதைய வடிவம் பெறப்பட்டது.  
நன்கு அறியப்பட்ட கட்டிடக் கலைஞர் பத்மசிறீ எஸ்.எம்.கணபதி ஸ்தபதி மற்றும் எம். மதியழகன் ஸ்தபதி ஆகியோர் கட்டமைப்பையும் வடிவமைப்பையும் உருவாக்கினர். அதிகம் அறியப்படாத கடவுள்களின் சுமார் 134 சிலைகள் மகாகோபுரத்தை அலங்கரிக்கின்றன.  
மணல் மற்றும் சீமைக்காரையால் கட்டப்பட்டிருந்தாலும், அட்டலட்சுமி கோவில் கலைஞர்களின் குறிப்பிடத்தக்க திறமையை வெளிப்படுத்துகிறது. உள்ளே ஆதிலட்சுமி, ஐஸ்வர்யலட்சுமி, சந்தானலட்சுமி, தனலட்சுமி, தானியலட்சுமி, கஜலட்சுமி, விஜயலட்சுமி மற்றும் வரலட்சுமி சிலைகள் நிறுவப்பட்டுள்ளன. இந்த எட்டு தோரணைகளை சித்தரித்து, சிலைகள் தங்கத்தாலான கழுத்தணிகளால் அலங்கரிக்கப்பட்டுள்ளன.
# அஷ்டலட்சுமி கோயில், ஐதராபாத்து

## கல்யாண மண்டபம்

15 மில்லியன் செலவில் இரண்டு மாடிகளைக் கொண்ட கல்யாண மண்டபம் மற்றும் அர்ச்சகர்களுக்கான அர்ச்சக நிலையம் குடியிருப்பு ஆகியவற்றைக் கட்டுவதற்கான முன்மொழிவுகள் தயாராகி வருகின்றன.
# முன்னாள் கல்லூரி

, நியூயார்க்.]]
**முன்னாள் கல்லூரி** (அல்மா மேட்டர் (Alma mater ) என்பது ஒருவர் முன்னர் பயின்ற பள்ளி, கல்லூரி அல்லது பல்கலைக் கழகத்தை அடையாளம் காண தற்போது பயன்படுத்தப்படும் ஒரு லத்தீன் உருவகச் சொற்றொடர்.  
அதன் தற்போதைய பயன்பாட்டிற்கு முன், *அல்மா மேட்டர்* என்பது பல்வேறு தாய் தெய்வங்களைக் குறிப்பிடும் மரியாதைக்குரியச் சொல்லாக இருந்தது. குறிப்பாக, சேரீசு அல்லது சைபலியினைக் குறிப்பிட்டது. பின்னர், கத்தோலிக்க மதத்தில், இயேசுவின் தாயான மரியாளின் பெயரானது.  
உலகிலேயே பழமையான மற்றும் நீண்ட காலமாக தொடர்ந்து இயங்கி வரும் பல்கலைக்கழகத்தின் வரலாற்று நிலையைக் கொண்டாடும் வகையில் , போலோக்னா பல்கலைக்கழகம் *அல்மா மேட்டர் ஸ்டுடியோரம்* ("படிப்புகளின் தாய்") என்பதனை ஏற்றுக்கொண்டபோது, இந்தச் சொல் கல்விப் பயன்பாட்டிற்கு வந்தது.  
இந்த வார்த்தை பழைய மாணவர்களுடன் தொடர்புடையது, அதாவது "செவிலி" அல்லது "பேணி வளர்ப்பவர்", எனப் பொருள் தரக்கூடியதாக இருந்தாலும் பட்டதாரிக்குப் பரவலாகப் பயன்படுத்தப்படுகிறது.
# முன்னாள் கல்லூரி

## சொற்பிறப்பியல்

*அல்மா* (பேணிக் காப்பவர்) என்பது சேரீசு, சைபலே, வீனஸ் மற்றும் பிற தாய் தெய்வங்களுக்கு ஒரு பொதுவான அடைமொழியாக இருந்தாலும், பாரம்பரிய லத்தீன் மொழியில் இதன் பின்னொட்டான *மேட்டர்* என்பதுடன் இணைத்துப் பயன்படுத்தப்படவில்லை.  
1600 ஆம் ஆண்டில் கேம்பிரிச்சுப் பல்கலைக்கழக அச்சுப்பொறியாளரான ஜான் லெகேட், கேம்பிறிட்ஜ் பல்கலைக்கழகப் பதிப்பகம் ஒரு சின்னத்தைப் பயன்படுத்தத் தொடங்கியபோது, ஆங்கிலம் பேசும் நாட்டில் உள்ள பல்கலைக்கழகத்தை அடையாளப்படுத்த இந்த வார்த்தை பயன்படுத்தப்பட்டதாக முதன்முதலாக ஆவணப்படுத்தப்பட்டது . வில்லியம் பெர்கின்சின், *எ கோல்டன் செயின்* புத்தகத்தின் தலைப்புப் பக்கத்தில் இந்தச் சின்னம் முதன்முதலாக இருந்தது. அதில் *அல்மா மேட்டர் கான்டாப்ரிஜியா* ("ஊட்டமளிக்கும் தாய் கேம்பிரிட்ஜ்") என்ற லத்தீன் சொற்றொடர் நிர்வாண நிலையில், பாலூட்டும் பெண்ணைத் தாங்கிய பீடத்தில் பொறிக்கப்பட்டுள்ளது.  
ஆங்கில சொற்பிறப்பியலில், பெரும்பாலும் பல்கலைக்கழகம் தொடர்பான முதல் பயன்பாடு 1710 எனக் குறிப்பிடப்படுகிறது, ரிச்சர்ட் வார்டு என்பவரால் ஹென்றி மோரின் நினைவாக ஒரு கல்வித் தாய் உருவம் குறிப்பிடப்பட்டது.
# பள்ளிக் கால அட்டவணை

**பள்ளிக் கால அட்டவணை** (school timetable) என்பது வகுப்பறைகள் மற்றும் பள்ளி நாளின் பாடவேளையின் போது மாணவர்கள் மற்றும் ஆசிரியர்களை ஒருங்கிணைக்கும் காலிகை ஆகும். பாடங்கள் மற்றும் வகுப்பறைகளின் வகை (உதாரணமாக, அறிவியல் ஆய்வகங்கள்) ஆகியவை இதனைத் தீர்மானிக்கும் மற்ற காரணிகள் ஆகும்.  
1970 களில் இருந்து, செய்பணி ஆய்வியல் மற்றும் மேலாண்மை அறிவியலில் ஆராய்ச்சியாளர்கள் பள்ளி கால அட்டவணைச் சிக்கலுக்கு கணினிமயமாக்கப்பட்ட தீர்வுகளை உருவாக்கியுள்ளனர்.
# பள்ளிக் கால அட்டவணை

## பள்ளி கால அட்டவணையின் விளக்கம் மற்றும் நோக்கம்

ஒரு பள்ளி கால அட்டவணையில், வழங்கப்படும் படிப்புகளின் முழுமையான தொகுப்பு, அத்துடன் வழங்கப்படும் ஒவ்வொரு பாடத்தின் நேரம் மற்றும் இடம் ஆகியவை அடங்கும். பள்ளி கால அட்டவணையின் நோக்கங்கள், ஆசிரியர்கள் எப்போது, எங்கே ஒவ்வொரு பாடத்தையும் கற்பிக்க வேண்டும் என்பதனையும் முரண்பாடுகள் இல்லாது மாணவர்கள் கற்பதற்கும் வழிவகை செய்வதாகும்.
# பள்ளிக் கால அட்டவணை

## வரலாறு

செய்பணி ஆய்வியல் மற்றும் மேலாண்மை அறிவியல் முறைகளை அறிமுகப்படுத்துவதற்கு முன்பு, பள்ளிக் கால அட்டவணைகள் மனிதர்களால் கைமுறையாக உருவாக்கப்பட்டது. ஹோஷினோ மற்றும் ஃபேப்ரிஸ் ஆகியோர் பின்வருமாறு பள்ளிக் கால அட்டவணை பற்றி குறிப்பிடுகிறார்கள், "பல பள்ளி நிர்வாகிகளுக்குத் தெரியும், ஒரு கால அட்டவணையை உருவாக்குவது என்பது நம்பமுடியாத அளவிற்கு கடினமானது, பல தேவைகள் மற்றும் முன்னுரிமைகள் ஆகியவற்றை சமநிலையில் வைத்து உருவாக்க வேண்டிய தேவை உள்ளது. கால அட்டவணைகள் கைமுறையாக உருவாக்கப்படும் போது, அதில் 10% கணிதம் மற்றும் 90% அரசியல் கலந்திருக்கும், இவ்வாறு கைமுறையாக உருவாக்கும் போது பிழைகள், திறமையின்மை மற்றும் ஆசிரியர்கள் மற்றும் மாணவர்களிடையே மனக்கசப்பு ஆகியவற்றிற்கு வழிவகுக்கிறது."  
- ஒரு ஆசிரியர் ஒரே நேரத்தில் இரண்டு பாடங்களைக் கற்பிக்க முடியாது
- எந்த வகுப்பறையிலும் ஒரே நேரத்தில் இரண்டு படிப்புகள் படிக்க முடியாது
# பள்ளிக் கால அட்டவணை

## உயர்நிலைப் பள்ளி

உயர்நிலைப் பள்ளி கால அட்டவணைகள் பல்கலைக்கழக கால அட்டவணைகளிலிருந்து முற்றிலும் வேறுபட்டவை. முக்கிய வேறுபாடு என்னவென்றால், உயர்நிலைப் பள்ளிகளில், மாணவர்கள் பள்ளி நாளின் ஒவ்வொரு மணிநேரமும் கண்காணிக்கப்பட வேண்டும். உயர்நிலைப் பள்ளி ஆசிரியர்கள் பொதுவாகப் பல்கலைக்கழகங்களில் இருப்பதை விட அதிகமான கற்பித்தல் சுமைகளைக் கொண்டுள்ளனர்.
# 2017 பெருநகர மும்பை மாநகராட்சி தேர்தல்

**2017 பெருநகர மும்பை மாநகராட்சி தேர்தல்** (The **Brihanmumbai Mahanagar Palika election, 2017**) பெருநகரமும்பை மாநகராட்சியின் 227 வார்டு உறுப்பினர்களை வாக்காளர்கள் தேர்ந்தெடுக்கும் தேர்தல் ஆகும். இத்தேர்தல் 21 பிப்ரவரி 2017 அன்று ஒரே கட்டமாக நடைபெற்றது. மொத்த வாக்காளர்கள் 91,80,654 உள்ளனர். 23 பிப்ரவரி 2017 அன்று தேர்தல் முடிவு அறிவிக்கப்பட்டது.
# 2017 பெருநகர மும்பை மாநகராட்சி தேர்தல்

## தேர்தல் முடிவுகள்

| கட்சி | வார்டுகள் | எண்ணிக்கை மாற்றம் | கூட்டணி வாரியாக |
| --- | --- | --- | --- |
| சிவ சேனா | **84** | உயர்வு 9 | **166** |
| பாரதிய ஜனதா கட்சி | 82 | உயர்வு 51 |  |
| இந்திய தேசிய காங்கிரசு | 31 | வீழ்ச்சி 21 | **40** |
| தேசியவாத காங்கிரசு கட்சி | 9 | வீழ்ச்சி 4 |  |
| மகாராட்டிரா நவநிர்மாண் சேனா | 7 | வீழ்ச்சி 21 |  |
| சமாஜ்வாதி கட்சி | 6 | உயர்வு 6 |  |
| அனைத்திந்திய மஜ்லிசே இத்திகாதுல் முசுலிமீன் | 2 | உயர்வு 2 |  |
| பிறர் | 6 |  |  |
| **மொத்தம்** | 227 | } |  |
# 2017 பெருநகர மும்பை மாநகராட்சி தேர்தல்

## இதனையும் காண்க

- 2022 பெருநகர மும்பை மாநகராட்சி தேர்தல்
# உலக சுனாமி விழிப்புணர்வு நாள்

**உலக சுனாமி விழிப்புணர்வு நாள்** (*World Tsunami Awareness Day*) ஒவ்வோர் ஆண்டும் நவம்பர் மாதம் 5 ஆம் தேதியன்று அனுசரிக்கப்படுகிறது. சுனாமியின் அபாயகரமான விளைவுகள், சுனாமி முன்னெச்சரிக்கை மற்றும் சுனாமியின் முக்கியத்துவத்தின் முக்கியத்துவத்தைப் பற்றிய விழிப்புணர்வை ஏற்படுத்துவதற்காக இந்நிகழ்வு நடத்தப்படுகிறது. சுனாமி பாதிப்புகள் குறித்து மக்களிடம் விழிப்புணர்வு ஏற்படுத்துவதன் மூலம் அது குறித்த பாதிப்பை பெருமளவில் குறைக்க முடியும் என்பதே இதன் நோக்கமாகும்.  
முதன்முதலில் 2015 ஆம் ஆண்டு ஐக்கிய நாடுகளின் பொதுச் சபை தீர்மானம் 70/23 மூலம் நிறுவப்பட்டது. இந்த நாளில் பல்வேறு நாடுகளில் நிகழ்வுகள் நடத்தப்படுகின்றன. இவை சமூக ஊடகங்களில் விழிப்புணர்வை பரப்புவதற்கு மக்களை ஊக்குவிக்கின்றன. கடந்த 100 ஆண்டுகளில் மொத்தம் 58 சுனாமிகள் ஏற்பட்டு 260,000 பேர் உயிரிழந்துள்ளனர் என்பதால் சுனாமி விழிப்புணர்வு மிகவும் முக்கியமானது. 1998 மற்றும் 2018 ஆம் ஆண்டுகளுக்கு இடையில் சுனாமியால் $200 பில்லியன் இழப்பு ஏற்பட்டது. கடலோரப் பகுதிகளில் மக்கள் தொகை அதிகரிப்பு மற்றும் கடல் மட்ட உயர்வு ஆகியவற்றின் ஒருங்கிணைந்த விளைவுகளால் எதிர்காலத்தில் சுனாமி இறப்பு எண்ணிக்கை மேலும் அதிகரிக்க வாய்ப்பு உள்ளது. 2022 ஆம் ஆண்டு உலக சுனாமி விழிப்புணர்வு தினத்தின் அதிகாரப்பூர்வ கருப்பொருள் உயரமான இடத்திற்கு செல்லுங்கள் என்பதாகும். போர்ச்சுகல் மற்றும் மொரிசியசில் மேற்கொள்ளப்பட்ட நடைபயணங்கள் சுனாமி வெளியேற்றும் திட்டங்களை நடைமுறைப்படுத்த மக்களை ஊக்குவிக்கிறது.
# உலக சுனாமி விழிப்புணர்வு நாள்

## வரலாறு

சப்பானில் ஏற்பட்ட சுனாமிக்குப் பிறகு பொதுமக்களிடம் சுனாமி தொடர்பான விழிப்புணர்வை ஏற்படுத்தவும், தடுப்பு நடவடிக்கைகளை மேற்கொள்ளவும் உலக அளவில் ஒத்துழைப்பு அவசியம் என ஐ.நா. சபை வலியுறுத்தியது. இதற்காக அனைத்து உலக நாடுகளையும் ஒங்கிணைத்த ஐ.நா. சபை கடந்த 2015-ஆம் ஆண்டு டிசம்பர் மாதம் ஒரு மாநாட்டை நடத்தியது.  
உலக சுனாமி விழிப்புணர்வு நாள் 22 டிசம்பர் 2015 அன்று ஐக்கிய நாடுகளின் பொதுச் சபை தீர்மானம் மூலம் நிறுவப்பட்டது. அமாகுச்சி கோரியாவின் செயல்களை நினைவுகூரும் தி ஃபயர் ஆஃப் ரைசு சீவ்சு என்ற பாரம்பரிய சப்பானியக் கதையின் நாள் என்பதால், சப்பானிய பிரதிநிதிகளால் இந்த நாள் குறிப்பாகக் கோரப்பட்டது. 1854 ஆம் ஆண்டு நங்காய் நிலநடுக்கத்தைத் தொடர்ந்து ஏற்பட்ட சுனாமியில் இருந்து தனது நெற்பயிரை எரித்ததன் மூலம் கிராம மக்களை எச்சரித்து அவர்களை வழிநடத்திச் செல்வதன் மூலம் அமாகுச்சி கோரியே தனது கிராமமான இரோவை பாதுகாத்தார். சப்பானில் பேரிடர் அபாயக் குறைப்புக்கான ஐக்கிய நாடுகளின் அலுவலகத்தின் தலைவர் யுகி மட்சுவோகா கூறியதாவது:
# உலக சுனாமி விழிப்புணர்வு நாள்

## மேலும் பார்க்கவும்

- பேரிடர் அபாயத்தைக் குறைப்பதற்கான சர்வதேச தினம்
# சாவகம் வெள்ளைக்கண்ணி

**சாவகம் வெள்ளைக்கண்ணி** (*Javan white-eye*)(*சோசுடெரோப்சு பிளாவசு*) என்பது சாவகம் மற்றும் போர்னியோவில் காணப்படும் *ஜோசுடெரோபிடே* குடும்பத்தில் உள்ள ஒரு பறவை சிற்றினமாகும். மற்றும் புதர் நிலம் ஆகியவை அடங்கும். சூலை 2015 மற்றும் ஆகத்து 2016க்கு இடையில், கலிமந்தானில் உள்ள வனவிலங்கு சந்தைகளில் கணக்கெடுப்பின் போது அதிக அளவு மற்றும் அதிக விலையுடன் வர்த்தகம் செய்யப்பட்ட 15 பறவை சிற்றினங்களில் ஒன்றாகவும் இது பதிவு செய்யப்பட்டது. சாவகம் வெள்ளைக்கண்ணியின் தேவை மற்றும் மதிப்பு அதிகரித்துள்ளதாகக் கடை உரிமையாளர்கள் ஒப்புக்கொண்டனர்.
# தாதியோ

**தாதியோ** (*Dadio*)(*இலாபுகா தாதிர்சோரி*) ஒரு *சைப்ரினிட்* மீன் ஆகும். இது பொழுதுபோக்கிற்காக மீன் வளர்ப்பவர்களிடையே அரிதாகவே காணப்படுகிறது. ஆனால் இதன் தோற்றத்தில் இது முற்றிலும் *டானியோ நிக்ரோபாசியாடசப்* போல் இல்லை. *இலாபுகா தாதிர்ஜோரி* என்பது நீலக் கோடு கொண்ட தங்கம்/வெள்ளி மீன் ஆகும். இது இரண்டு வண்ண உருவங்களைக் கொண்டுள்ளது. ஒன்று தனித்துவமான நீலக் கோட்டுடனும், மற்றொன்று புள்ளியிடப்பட்ட நீலக் கோட்டுடனும் காணப்படும். மீசை (பார்பெல்) இல்லை. பெரும்பாலான தானியோன்களைப் போலவே, இந்த மீன் துள்ளிக் குதிக்கும் தன்மையுடையது. எனவே மீன் காட்சித் தொட்டியில் இடைவெளிகள் இல்லாத இறுக்கமான பொருத்தப்பட்ட மூடியினை இடப் பரிந்துரைக்கப்படுகிறது. இந்தியாவில் மட்டுமே காணப்படும் இந்த அகணிய உயிரியின், இரண்டு வண்ண உருவங்களும் தமிழ்நாட்டிலிருந்து கோவா வரை காணப்படுகிறது. இதனைப் பெரிய மீன்களுடன் சேர்ந்து காட்சிக்கு வைப்பதைத் தவிர்க்க வேண்டியது அவசியம்.
# கெம்போலி இரவுத் தவளை

**கெம்போலி இரவுத் தவளை** (*Kempholey night frog*)(*நைக்டிபாட்ராச்சசு கெம்போலேனியசு*) என்பது நைக்டிபடிராசிடே குடும்பத்தில் உள்ள ஒரு தவளைச் சிற்றினம் ஆகும்.
# கெம்போலி இரவுத் தவளை

## புவியியல் வரம்பு

கெம்போலி இரவுத் தவளை இந்தியாவின் மேற்குத் தொடர்ச்சி மலைகளுக்குச் சொந்தமானது, அங்கு இது கர்நாடகா மற்றும் கேரளா இடையே காணப்படுகிறது.
# இசுலாம் உலகத்தின் கலைக்களஞ்சியம்

**இசுலாம் உலகத்தின் கலைக்களஞ்சியம்** ( *Encyclopaedia of the world of Islam*) இசுலாமிய மதம், இசுலாமிய மக்களின் வரலாறு, இசுலாமிய நாகரிகம் மற்றும் இசுலாம் மதத்தின் ஆரம்பம் முதல் இப்போது வரையான பண்பாடு ஆகியவற்றை பாரசீக மொழியில் விளக்கும் ஒரு கலைக்களஞ்சியம் ஆகும். இசுலாம் உலகத்தின் கலைக்களஞ்சியம் தெகுரானில் நிறுவப்பட்டுள்ள இசுலாமிய கலைக்களஞ்சிய அறக்கட்டளை நிறுவனத்தால் வெளியிடப்பட்டது. பார்சி மற்றும் ஆங்கில மொழிகளில் 75 எண்ணிக்கைக்கும் மேற்பட்ட புத்தகங்களை இந்நிறுவனம் வெளியிட்டுள்ளது. மேலும், இசுலாம் உலகத்தின் கலைக்களஞ்சியம் 29 தொகுதிகள் மற்றும் இதன் 12 தொகுதிகள் அரேபிய மொழி மொழிபெயர்ப்புகளையும் இந்நிறுவனம் வெளியிட்டுள்ளது. 120 எண்ணிக்கைக்கும் மேற்பட்ட ஆசிரிய உறுப்பினர்களைக் கொண்ட ஒரு ஆராய்ச்சி நிறுவனமாக ஓர் ஆராய்ச்சி நூலகத்தின் கட்டமைப்பில் இந்த நடவடிக்கைகள் நடைபெறுகின்றன.  
கட்டுரைகள், அகர வரிசைப்படி அமைக்கப்பட்டு, அறிவின் பரந்த பகுதியை இக்கலைக்களஞ்சியம் உள்ளடக்கியுள்ளது: குரானிய அறிவியல், தீர்க்கதரிசன மரபுகள், இசுலாமிய சட்டம் , இறையியல், ஆன்மீகம், தத்துவம், கடிதங்கள் மற்றும் கலை ஆகியவற்றின் தொழில்நுட்ப சொற்கள்; நபிகள், முசுலீம் புனிதர்கள் மற்றும் இமாம்களின் வாழ்க்கை வரலாறுகள்; குரான் வர்ணனையாளர்கள், பாரம்பரியவாதிகள், சட்டவாதிகள், முசுலீம் இறையியலாளர்கள், தத்துவவாதிகள், விஞ்ஞானிகள், ஆன்மீகவாதிகள், வரலாற்றாசிரியர்கள், கவிஞர்கள் மற்றும் இசுலாமிய உலகின் கலைஞர்களின் வாழ்க்கை, படைப்புகள் மற்றும் பார்வைகள்; இசுலாத்தின் அரசியல் வரலாறு, கலீஃபாக்கள், சுல்தான்கள், விசியர்களின் வாழ்க்கை வரலாறுகள் மற்றும் கடந்த கால ஆட்சி வம்சங்களின் கணக்குகள்; கடந்த கால மற்றும் தற்போதைய இசுலாமிய உலகின் நாடுகள் மற்றும் நகரங்களின் புவியியல்; மதச்சார்பற்ற மற்றும் மத நினைவுச்சின்னங்களின் தொல்லியல்; மத விழாக்கள் மற்றும் சிறப்பு நாட்கள்; கலைப்பொருட்கள், உடைகள், உணவுப் பொருட்கள், தாவரங்கள், மருந்துகள் போன்ற இசுலாமிய நிலங்களுக்குத் தனித்தன்மை வாய்ந்தவை, மற்றும் பல கட்டுரைகள் கலைக்களஞ்சியத்தில் இடம்பெற்றுள்ளன.  
இசுலாமியக் கலைக்களஞ்சியத்துடன் ஒப்பிடும் போது, இசுலாமிய உலகத்தின் கலைக்களஞ்சியம் பல்வேறு ஆதாரங்கள், இறையியல் கட்டுரைகளின் அளவு மற்றும் சியா அறிவுசார் மற்றும் கலாச்சார பாரம்பரியத்தின் (குறிப்பாக சியா இறையியல் மற்றும் இமாமியா கூறுகள்) முக்கியத்துவம் ஆகியவற்றில் வேறுபடுகிறது. இசுலாம் கலைக்களஞ்சியத்தில் உள்ள இறையியல் கூறுகளின் எண்ணிக்கை 404 ஆக கட்டுப்படுத்தப்பட்டுள்ளது, சியைட்டு இறையியல் மற்றும் ஈரானிய பாடங்களில் அதிக கவனம் செலுத்தும் இசுலாமிய கலைக்களஞ்சியத்தில் 749 உள்ளீடுகள் உள்ளன. இசுலாமிய கலைக்களஞ்சியத்தில் இறையியல் உள்ளீடுகள் எந்த சியைட்டு மூலங்களையும் குறிப்பிடவில்லை மற்றும் அனைத்து குறிப்புகளும் சன்னி மூலங்களைக் குறிக்கின்றன, அதே சமயம் இசுலாம் உலக கலைக்களஞ்சியத்தில் உள்ள ஆதாரங்களின் மத விநியோகம் சியா மற்றும் சன்னி மூலங்களிலிருந்து பயனடைகிறது.
# ஈப்போ லிட்டில் இந்தியா

**லிட்டில் இந்தியா** ஈப்போ, (ஆங்கிலம்: *Little India, Ipoh*; மலாய்: *Little India, Ipoh*; சீனம்: 小印度，怡保) என்பது மலேசியா, பேராக், ஈப்போ மாநகரில், மலேசிய இந்தியர்கள் கணிசமான அளவில் வணிகம் புரியும் இடங்களில் ஒன்றாகும்.  
ஈப்போ மாநகரில் ஒரு முக்கியமான வணிகத் தளமாக இயங்கி வரும் ஈப்போ லிட்டில் இந்தியா, இந்தியர் தொடர்புடைய பல்வேறு விற்பனை மையங்களைக் கொண்டு உள்ளது. அத்துடன் இந்திய இனத்தின் பாரம்பரியத்தைப் பிரதிபலிக்கும் ஓர் இடமாகவும்; இந்தியர்களுக்கான கலாசார மையமாகவும் திகழ்கிறது.
# ஈப்போ லிட்டில் இந்தியா

## வரலாறு

1900-ஆம் ஆண்டுகளில், இந்தியாவில் இருந்து குடியேறியவர்களுக்கும்; வணிகர்களுக்கும் ஒரு குடியேற்ற மையமாக விளங்கியது. அவர்கள் செழிப்பான வணிகங்களை உருவாக்கினர். அந்த வகையில் இந்தக் குடியேற்றப் பகுதி இந்தியர்களின் பாரம்பரியத்தைப் பிரதிபலிக்கும் ஒரு குட்டி இந்தியாகவாக மாற்றம் கண்டது.  
அந்தக் காலக் கட்டத்தில், கிந்தா பள்ளத்தாக்கின் தொழில்துறைக்கு ஈய உற்பத்தி ஒரு முக்கிய ஆதாரமாக விளங்கியது. 19-ஆம் நூற்றாண்டின் மையப் பகுதியில், ஈப்போவில் வெள்ளீயம் பெரும் அளவில் தோண்டி எடுக்கப்பட்டது.
# ஈப்போ லிட்டில் இந்தியா

## வரலாறு

### வணிக வளர்ச்சி

சீனாவில் இருந்து இலட்சக் கணக்கான சீனர்கள் ஈப்போவில் குடியேறினர். இந்தியாவின் பல மாநிலங்களில் இருந்தும் ஆயிரக் கணக்கானோர் வாணிகம் செய்ய வந்தனர். குஜராத்தியர்கள் கம்பளம், பட்டுத் துணிகள், படுக்கை விரிப்புகள் போன்றவற்றை வியாபாரம் செய்ய ஈப்போ லிட்டில் இந்தியாவிற்கு வந்தனர்.  
பர்மியர்கள் வைரம், மாணிக்கக் கற்களை விற்க வந்தனர். தாய்லாந்து மக்கள் பட்டுத் துணிகளை எடுத்து வந்தனர். அதன் காரணமாக மலேசியாவில் மிகவும் புகழ் பெற்ற நகரமாக ஈப்போ விளங்கியது. ஒரு கட்டத்தில் மலேசியாவின் இரண்டாவது பெரிய நகரமாகவும்; ஆங்கிலேயர்களின் தலையாய நிர்வாகத் தலமாகவும் இருந்தது.
# ஈப்போ லிட்டில் இந்தியா

## வரலாறு

### பிரித்தானிய நிறுவனங்கள்

20-ஆம் நூற்றாண்டின் தொடக்கத்தில் பல பிரித்தானிய நிறுவனங்கள் ஈப்போவில் வியாபார மையங்களைத் தொடங்கின. அதனால் ஈப்போ நகரம் புகழ் பெறத் தொடங்கியது. இபெரும்பாலான நிறுவனங்கள் ஈப்போ லிட்டில் இந்தியாவிற்கு மிக அருகிலேயே தங்கள் தலைமையகங்களை அமைத்துக் கொண்டன.  
1902-ஆம் ஆண்டு இந்தியாவின் 'சார்ட்டர்ட் வங்கி', 'ஆஸ்திரேலியா - சீனா' நிறுவனம்’ போன்ற பிரபலமான வங்கிகள் ஈப்போவில் தங்கள் அலுவலகங்களைத் தொடங்கின. இவை ஈப்போ லிட்டில் இந்தியா அமைந்துள்ள அதே சுல்தான் யூசோப் (*Jalan Sultan Yussuf*) சாலையில் தான் தங்களின் அலுவலகங்களை அமைத்தன.
# ஈப்போ லிட்டில் இந்தியா

## வரலாறு

### காரைக்குடி தமிழர்கள்

இந்தக் காலக் கட்டத்தில் தமிழ்நாட்டுக் காரைக்குடியில் இருந்து தமிழர்கள் பலர் ஈப்போவிற்கு வந்தனர். சீனர்களின் ஈய வாணிகத்திற்குப் பல வகைகளில் பண உதவிகள் செய்தனர். அதன் மூலம் அவர்கள் வட்டி வசூல் செய்தனர்.  
பின் நாளில் இவர்கள் தான் நகரத்தார்கள் அல்லது செட்டியார்கள் (*Nattukkotai Chettiar*) என்று அழைக்கப்பட்டனர். உள்நாட்டு வங்கிகளுக்குப் பண உதவி செய்யும் அளவிற்கு இவர்கள் செல்வாக்குப் பெற்றனர் என்பது குறிப்பிடத்தக்கது.
# ஈப்போ லிட்டில் இந்தியா

## வரலாறு

### லகாட் சாலை

ஈப்போ லிட்டில் இந்தியா சாலைக்கு அருகில் உள்ள லகாட் சாலை (*Jalan Lahat*), இன்றும் ஒரு முக்கியச் சாலையாக விளங்கி வருகிறது. தவிர, செட்டித் தெரு எனும் பெயரில் ஒரு சாலை, ஈப்போ லிட்டில் இந்தியா வளாகத்தில் உள்ளது. அந்தச் சாலையின் இப்போதைய பெயர் ஜாலான் சுல்தான் யூசோப் (*Jalan Sultan Yussuf*). மூன்று வங்கிகளையும் அமைத்து இருக்கிறார்கள்.  
- செட்டிநாடு வங்கி - *Bank of Chettinad (1943)*
- மதுரை வங்கி - B*ank of Madurai (1943)*
- இந்தியன் ஓவர்சீஸ் வங்கி - *Indian Overseas Bank (1943)*  
லகாட் சாலையில் நகரத்தார்கள் 1907-ஆம் ஆண்டில் ஓர் ஆலயத்தைக் கட்டினார்கள். அதன் பெயர் ஸ்ரீ தண்டாயுதபாணி ஆலயம் (*Sri Thandayuthabani Alayam*). இதனைச் செட்டியார் ஆலயம் (*Chettiar Temple*) என்றும் அழைப்பதும் உண்டும்.
# ஈப்போ லிட்டில் இந்தியா

## வரலாறு

### எம். எஸ். மெய்யப்பச் செட்டியார்கள்

1940-ஆம் ஆண்டுகளில் ஈப்போ லிட்டில் இந்தியாவில் **எம்.எஸ்.எம்.எம்.** எனும் பெயரில் ஒரு வங்கி செயல் பட்டு வந்தது. அதை எம். எஸ். மெய்யப்பச் செட்டியார்கள் (*M. S. Meyyappan Chettiars*) என்று அழைக்கப்படும் சகோதரர்கள் நடத்தி வந்தனர். அந்த வங்கியின் தலைமையகம் அப்போது காரைக்குடியில் இருந்தது.  
ஈப்போ லிட்டில் இந்தியாவின் பிரதான சாலைக்கு ஈப்போ செட்டித் தெரு எனும் அடைமொழிப் பெயரும் உள்ளது. தமிழகத்தின் காரைக்குடி பகுதியில் உள்ள மாளிகைகளைப் போன்ற பல வீட்டு மனைகள் இன்றும் உள்ளன.
# ஈப்போ லிட்டில் இந்தியா

## வரலாறு

### 13 மே இனக்கலவரம்

அந்த வீட்டு மனைகள் செட்டியார்களின் கடந்த கால வரலாற்றுச் சுவடுகளைப் படம் பிடித்துக் காட்டுகின்றன. இருப்பினும் இந்தக் கட்டடங்களில் பலவற்றைச் சீனர்கள் விலை கொடுத்து வாங்கி விட்டனர். வரிசை வரிசையாக இருந்த காரைக்குடி மனைகள் இப்போது சீனர்களின் வியாபார வணிகத் தளங்களாக மாற்றம் கண்டுள்ளன.  
1969-ஆம் ஆண்டு மலேசியாவில் ஓர் இனக் கலவரம் நடைபெற்றது. அதைத் தொடர்ந்து காரைக்குடித் தமிழர்கள் பலர், ஈப்போ லிட்டில் இந்தியாவில் இருந்த அவர்களின் வீடுகளை விற்று விட்டுத் தமிழகம் திரும்பினர். சீனர்கள் மிகக் குறைந்த விலையில் அந்த வீடுகளை வாங்கிக் கொண்டனர்.
# கராச்சி பெருநகர மாநகராட்சி

**கராச்சி பெருநகர மாநகராட்சி**(உருது:بلدیہَِ عظمیٰ کراچی) என்பதுபாகிஸ்தானின்பெரிய மாநகரமானகராச்சியில்உள்ளாட்சி அமைப்ப்பின்படி சேவைகளை வழங்குவதற்கான ஒரு உள்ளாட்சி மற்றும் மாநகராட்சியை ஆளும் அமைப்பாகும்.
# கராச்சி பெருநகர மாநகராட்சி

## வரலாறு

### 1852

1846 ஆம் ஆண்டு பிரித்தானிய ஆட்சியின் போது கராச்சியில் காலரா தொற்றுநோய்களைக் கட்டுப்படுத்த கராச்சி பாதுகாப்பு வாரியம் நிறுவப்பட்டது. 1852 இல் இந்த வாரியம் கராச்சி நகராட்சி ஆணையமாக மேம்படுத்தப்பட்டது.
# கராச்சி பெருநகர மாநகராட்சி

## வரலாறு

### 1853

1853 இல் முனிசிபல் கமிஷன்கராச்சி மாநகராட்சி ஆணையமாக மாற்றப்பட்டது. கராச்சி மாநகராட்சி கட்டிடத்தின் அடிக்கல் 1927 இல் பந்தர் சாலையில் அடிக்கல் நாட்டப்பட்டது.
# கராச்சி பெருநகர மாநகராட்சி

## வரலாறு

### 1933

1933 இல் கராச்சி நகராட்சி ஆணையம் கராச்சி மாநகராட்சியாக தரம் உயர்த்தப்பட்டது.
# கராச்சி பெருநகர மாநகராட்சி

## வரலாறு

### 1976

கராச்சி மாநகராட்சி 1976 இல் கராச்சி பெருநகர மாநகராட்சியாக மாற்றப்பட்டது.
# கராச்சி பெருநகர மாநகராட்சி

## வரலாறு

### 1987

கராச்சி பெருநகர மாநகராட்சி மண்டலக் குழுக்கள் 1987 இல் நிறுவப்பட்டன. மண்டல குழுக்கள் மீண்டும் கராச்சி பெருநகர மாநகராட்சியில் இணைக்கப்பட்டன. அருகாமையில் இருந்த ஐந்து மாவட்ட மாநகராட்சிகள் 1987 இல் நிறுவப்பட்டன.
# கராச்சி பெருநகர மாநகராட்சி

## வரலாறு

### 2000

கராச்சி பெருநகர மாநகராட்சி 2000 இல் மாற்றி அமைக்கப்பட்டும் மற்றும் ஐந்து மாவட்ட மாநகராட்சிகள் அனைத்தும் கராச்சி மாநகர மாவட்டத்துடன் இணைக்கப்பட்டன. கராச்சி நகர மாவட்டம் 18 நகரங்கள் மற்றும் 178 ஒன்றிய கவுன்சில்களாக பிரிக்கப்பட்டது.
# கராச்சி பெருநகர மாநகராட்சி

## வரலாறு

### 2011

2011 இல் சிந்து அரசு மீண்டும் கராச்சி பெருநகர மாநகராட்சி மற்றும் ஐந்து மாவட்ட மாநகராட்சிகளை மீட்டெடுத்தது.
# கராச்சி பெருநகர மாநகராட்சி

## வரலாறு

### 2015

2015 ஆம் ஆண்டில், கராச்சி பெருநகரக் கழகமானது 209 பொது உறுப்பினர்கள் மற்றும் ஒன்றியக் குழுக்களின் தலைவர்கள் மற்றும் 96 ஒதுக்கப்பட்ட உறுப்பினர்கள் உட்பட 305 உறுப்பினர்களைக் கொண்டிருந்தது.  
1979 முதல் KMC ஆலோசகர் உறுப்பினர்களின் எண்ணிக்கை பின்வருமாறு
**KMC counsel members (1884-2016)**  
| 1 | 1884 | 32 |  |  |
| --- | --- | --- | --- | --- |
| 2 | 1910 | 36 |  |  |
| 3 | 1933 | ஜாம்சேது நசர்வஜ்ஜி மேத்தா | 57 |  |
| 4 | 1979-1983 | அப்துல் சத்தர் ஆஃகனி (மேயர்) | 166 |  |
| 5 | 1983-1987 | அப்துல் சத்தர் ஆஃகனி (மேயர்) | 232 |  |
| 6 | 1988-1992 | பஃரூக் சத்தர் (மேயர்) | 77 |  |
| 7 | 2001-2005 | முகமது டாரிக் ஹஸன் (CDGK) | 255 |  |
| 8 | 2006-2010 | நஸ்ரீன் ஜலில் (CDGK) | 255 |  |
| 9 | 2016-2020 | வஷீம் அக்தர் (மேயர்) | 308 | } |
# கராச்சி பெருநகர மாநகராட்சி

## கராச்சி பெருநகர மாநகராட்சி

இந்த மாநகராட்சி தான் ஆசிய கண்டத்திலேயே மிகப்பெரிய நகரங்களுல் ஒன்றாகும். இந்தியாவில் மிகப்பெரிய மாநகராட்சி மும்பை. மும்பை மாநகராட்சி வார்டுகளின் எண்ணிக்கை 228. ஆனால் கராச்சி மாநகராட்சி வார்டுகளின் எண்ணிக்கை 308 ஆகும். உலகின் பதின்மூன்றாவது பெரிய நகரமும் இதுவே ஆகும்.
# சம்பல், ஜம்மு காஷ்மீர்

**சம்பல்** (**Sumbal**), இந்தியாவின் ஜம்மு காஷ்மீர் ஒன்றியப்பகுதியில் அமைந்த பந்திபோரா மாவட்டத்தின் சோனாவாரி வருவாய் வட்டத்தில் உள்ள நகரம் மற்றும் 13 வார்டுகள் கொண்ட நகராட்சி ஆகும். இது சிறிநகரிலிருந்து 19 கிலோ மீட்டர் தொலைவிலும், மாவட்டத தலைமையிடமான பந்திபோராவிற்கு தெற்கே 43.4 கிலோ மீட்டர் தொலைவில் அமைந்துள்ளது. இது கடல்மட்டத்திலிருந்து 1557 மீட்டர் உயரத்தில் உள்ளது.
# சம்பல், ஜம்மு காஷ்மீர்

## மக்கள் தொகை பரம்பல்

2011 இந்திய மக்கள் தொகை கணக்கெடுப்பு படி 13 வார்டுகளும், 2,233 வீடுகளும் கொண்ட சம்பல் நகரத்தின் மக்கள் தொகை 15,041 ஆகும். அதில் ஆண்கள் 8,108 மற்றும் பெண்கள் 6,933 ஆக உள்ளனர். பாலின விகிதம் 1000 ஆண்களுக்கு 855 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 12% ஆகவுள்ளனர். இதன் சராசரி எழுத்தறிவு 51.4% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 137 மற்றும் 44 ஆகவுள்ளனர்.  
இதன் மக்கள் தொகையில் இந்துக்கள் 5.5%, இசுலாமியர் 93.94%, கிறித்தவர்கள் 0.23% மற்றும் பிறர் 0.33% ஆகவுள்ளனர்.
# நிரலம்ப உபநிடதம்

**நிரலம்ப உபநிடதம்** (*Niralamba Upanishad*) என்பது ஒரு சமசுகிருத உரையும் இந்து சமயத்தின் 22 சமய (பொது) உபநிடதங்களில் ஒன்றுமாகும். இந்த உரை, சர்வசர உபநிடதத்துடன் இந்து தத்துவத்தின் 29 அடிப்படைக் கருத்துகளில், பண்டைய மற்றும் இடைக்கால சகாப்தமான 108 உபநிடதங்களின் தொகுப்பில் உட்பொதிக்கப்பட்ட இரண்டு பிரத்யேக சொற்களஞ்சியங்களில் ஒன்றாகும்.  
நிரலம்ப உபநிடதம் 29 உபநிடதக் கருத்துக்களை வரையறுத்து விளக்குகிறது. ஆண்கள், பெண்கள், அனைத்து உயிர்களும், விஷ்ணு மற்றும் உருத்திரன் (சிவன்) போன்ற இந்துக் கடவுள்களும் அவற்றின் சாராம்சத்தில் பிரம்மம் என்ற ஒரே இறுதி யதார்த்தம் என்று குறிப்பிடுவது குறிப்பிடத்தக்கது. "கொத்தடிமை" என்பது தியாகச் சடங்குகள் மற்றும் சுயநலம் எனவும், "கொடூரமான ஆசை, வெறுப்பு மற்றும் பாசாங்குத்தனம்" ஆகியவற்றைக் கொண்டிருக்கும் போது விரதங்கள் செய்வது "பேய்த்தனம்" என்றும் இது குறிப்பிடுகிறது.  
இந்த உரையானது இந்து மதத்தின் அத்வைத வேதாந்தப் பள்ளியுடன் எதிரொலிக்கும் பதில்களை வழங்குகிறது.
# நிரலம்ப உபநிடதம்

## வரலாறு

நிரலம்ப உபநிடதத்தின் காலம் தெரியவில்லை. ஆனால் இது முக்திகா உபநிடதத்தைப் போன்ற பிற்கால இடைக்கால உரையாக இருக்கலாம். இந்நூலின் கையெழுத்துப் பிரதிகள் **நிரலாம்போபநிடதம்** என்ற பெயரிலும் காணப்படுகின்றன. இராமனால், அனுமனுக்கு கூறப்பட்ட முக்திகா நியதியின் 108 உபநிடதங்களின் தெலுங்கு மொழித் தொகுப்பில், இது 34வது இடத்தில் பட்டியலிடப்பட்டுள்ளது.
# நிரலம்ப உபநிடதம்

## உள்ளடக்கம்

நிரலம்ப உபநிடதம் என்பது வேதாந்தச் சொற்களின் ஒரு சொற்களஞ்சியம் ஆகும். ஒரு ஆரம்ப பிரார்த்தனைக்குப் பிறகு, தொடர்ச்சியான கேள்விகளைக் கேட்பதோடு, வரிசையான பதில்களுடன் தொடங்குகிறது. கேள்விகள், பிரம்மம் என்றால் என்ன? ஈசுவரன் என்பவர் யார்? ஜீவாத்மா என்பவர் யார்? பிரக்ருதி என்றால் என்ன? என்ற பல கேள்விகள் கேட்கப்படுகின்றன. உரையின் பொருளடகத்தில் பரமாத்மா, பிரம்மா, விஷ்ணு, உருத்திரன், இந்திரன், யமன், சூரியன், சந்திரன், தேவர்கள், அரக்கர்கள், பிசாசர்கள், ஆண்கள், பெண்கள், உயிரினங்கள், பிறப்புகள், நிலையான பொருட்கள், அஞ்ஞானம், சுகம், துக்கம், கர்மா, சொர்க்கம், நரகம், பந்தம், மோட்சம், குரு, சீடன், வித்வான், முதா, அசுரன், தவம், பரமபதம், கிரகம், ஆக்ரக்யம் மற்றும் சந்நியாசம் ஆகியவை அடங்கும்.  
இதில் பதினாறு வினாக்களுக்கும் ஒரே பதிலைத் தந்திருப்பது குறிப்பிடத்தக்கது. பின்வருபவை அனைத்தும் பிரம்மம் (இறுதி உண்மை) என்று அழைக்கப்படும் ஒரே அடையாளம் என்று கூறுகிறது. பிரிவுகள் தவறானவை - பரமாத்மா, பிரம்மா, விஷ்ணு, உருத்திரன், இந்திரன், யமன், சூரியன், சந்திரன், தேவர்கள், அசுரர்கள், பிசாசுகள், பிராமணர்கள் மற்றும் பிற ஆண்கள், பெண்கள், அனைத்து உயிரினங்களும் நிலையான பொருட்கள். ஈசுவரன் மற்றும் ஜீவன் ஆகிய இரண்டும் பிரம்மத்தின் வெளிப்பாடு என்று உபநிடதம் விளக்குகிறது, அதே சமயம் பிரகிருதி பிராமணனின் சக்தி என விளக்கப்படுகிறது.  
சுகம் (மகிழ்ச்சி) என்பது ஒருவரின் உள்ளார்ந்த பேரின்பத்தை உணர்ந்து, சச்சிதானந்தத்தை அனுபவிக்கும் நிலை என உரை வரையறுக்கிறது. *துக்கம்* (வலி) இவ்வுலகம், சுயமற்ற நிலை, சுய அறிவின் பற்றாக்குறை ஆகியவற்றால் இயக்கப்படுகிறது. சொர்க்கம் என்பது ஆன்மீக உண்மையுடன் தொடர்புடையது, அதே சமயம் *நரகம்* இவ்வுலக வாழ்வின் மீது ஏக்கம் கொள்வது.
# நிரலம்ப உபநிடதம்

## இதனையும் பார்க்கவும்

- ஆத்ம உபநிடதம்
- நிர்வாண உபநிடதம்
- யோகதத்துவ உபநிடதம்
- வேதங்கள்
# சரீரக உபநிடதம்

**சரீரக உபநிடதம்** ( *Sariraka Upanishad* என்பது உபநிடதங்களில் சிறியதாகும். மேலும் இது இராமனால் அனுமனுக்கு உபதேசித்த முக்திகா உபநிடங்களில் 62 இல் பட்டியலிடப்பட்டுள்ளது.) இது சமசுகிருதத்தில் இயற்றப்பட்டுள்ளது. யசுர்வேதத்தைச் சேர்ந்த 32 உபநிடதங்களில் ஒன்றான இது சாமான்யம் (பொது), என வகைப்படுத்தப்பட்டுள்ளது. பல மாய உடலியல் உபநிடதங்களில் இதுவும் ஒன்றாகும்.  
மனித உடலுக்கும் மனித ஆன்மாவிற்கும் உள்ள தொடர்பு என்ன, ஒருவர் மற்றவருடன் எங்கே, எப்படி தொடர்பு கொள்கிறார், பிறப்பு மற்றும் இறப்புக்குப் பிறகு ஒவ்வொருவருக்கும் என்ன நடக்கிறது என்பதை கர்ப்ப உபநிடதத்துடன் சேர்த்து இது கவனம் செலுத்துகிறது. என்றும் கூறுகிறார்.  
மனித உடல் என்பது பூமி, நீர், காற்று, விண்வெளி மற்றும் ஆற்றல் ( நெருப்பு) ஆகியவற்றின் கலவையாகும் என்று உரை வலியுறுத்துகிறது. மேலும் ஜீவாத்மா , பரமாத்மா. இவற்றிலிருந்து மனித உணர்வு உறுப்புகள் எவ்வாறு உருவாகின்றன என்றும், மனிதனின் விருப்பம், சந்தேகம், நினைவாற்றல், புத்தி, பேச்சு, கோபம், பயம், மாயை, நன்னடத்தை, இரக்கம், அடக்கம், அகிம்சை, தர்மம் மற்றும் பிற அம்சங்கள் போன்ற வாழ்க்கையின் பிற செயல்பாடுகளை விவரிக்கிறது. இந்த உரை **சரீரகோபநிடதம்** என்றும் அழைக்கப்படுகிறது.
# சரீரக உபநிடதம்

## கட்டமைப்பு

உரை ஒரே ஒரு அத்தியாயத்தைக் கொண்டுள்ள. இது மனித உடலியல் கோட்பாட்டை முன்வைக்கும் நீண்ட உரைநடை முன்னுரையுடன் தொடங்குகிறது. அதைத் தொடர்ந்து எட்டு வசனங்கள் இடம் பெற்றுள்ளன. வசனங்கள் 1 முதல் 4, அதே போல் 6 முதல் 7தாகவும் உள்ளது. மேலும், குணங்கள் மற்றும் நான்கு உணர்வு நிலைகளின் கோட்பாட்டை முன்வைக்கிறது. கடைசி வசனம் புருசனே உயர்ந்தவன் என்று கூறுகிறது.
# தன்னம்பிக்கை

**தன்னம்பிக்கை** (Confidence) என்பது சரியான கணிப்பு அல்லது தான் தேர்வு செய்த செயல் சிறந்தது அல்லது மிகவும் பயனுள்ளதாக இருக்கும் என்று தெளிவாக இருக்கும் நிலையாகும். நம்பிக்கை என்பது இலத்தீன் வார்த்தையான"பிடரே' என்பதிலிருந்து வந்தது, இதற்கு "நம்புவது" எனப் பொருள்படும்; எனவே, **தன்னம்பிக்கை** என்பது ஒருவர் தன் மேல் வைத்திருக்கும் நம்பிக்கையினைக் குறிப்பதாகும். அதீத நம்பிக்கை அல்லது தற்பெருமை என்பது தோல்வியைப் பொருட்படுத்தாமல் ஒருவர் தாம் நிச்சயம் வெற்றி பெறுவோம் என்ற நம்பிக்கையினைக் குறிப்பதாகும்.  
**தன்னம்பிக்கை** என்ற கருத்து பொதுவாக ஒருவரின் மதிப்பீடு, திறன், சக்தி போன்றவற்றில் இருக்கும் தனிப்பட்ட நம்பிக்கை என வரையறுக்கப்படுகிறது. குறிப்பிட்ட செயல்பாடுகளை திருப்திகரமாக முடித்த அனுபவத்தின் விளைவாக ஒருவரின் தன்னம்பிக்கை அதிகரிக்கிறது. தன்னம்பிக்கை என்பது எதிர்காலத்தில், பொதுவாக ஒருவர் செய்ய விரும்புவதைச் சாதிக்க முடியும் என்ற நேர்மறையான நம்பிக்கையை உள்ளடக்கியது. தன்னம்பிக்கை என்பது சுயமரியாதைக்கு சமமானதல்ல, இது ஒருவரின் சொந்த மதிப்பீடாகும், அதேசமயம் தன்னம்பிக்கை என்பது சில இலக்கை அடைவதற்கான ஒருவரின் திறனில் இருக்கும் நம்பிக்கையாகும். ஆபிரகாம் மாசுலோ மற்றும் அவருக்குப் பிறகான பலர் தன்னம்பிக்கை என்பதனை பொதுவான ஆளுமைப் பண்பிற்கும், ஒரு குறிப்பிட்ட பணி, திறன் அல்லது சவால் தொடர்பான தன்னம்பிக்கையையும் வேறுபடுத்திப் பார்க்க வேண்டியதன் அவசியத்தை வலியுறுத்தியுள்ளனர். உளவியலாளர் ஆல்பர்ட் பாண்டுரா, "குறிப்பிட்ட சூழ்நிலைகளில் வெற்றிபெற அல்லது ஒரு பணியை நிறைவேற்றுவதற்கான ஒருவரின் திறமையின் மீதான நம்பிக்கை" என வரையறுத்துள்ளார்.
# தன்னம்பிக்கை

## வரலாறு

தன்னம்பிக்கையின் காரணங்கள் மற்றும் விளைவுகள் பற்றிய ஆங்கில மொழிப் பதிப்புகளில் "இது கடவுளின் புனிதத்துவத்தைப் பாழாக்குகிற நடைமுறைகள்" எனக் குறிப்பிட்டுள்ளது.
# தன்னம்பிக்கை

## வரலாறு

### வெவ்வேறு வகைப்பட்ட குழுக்களில் மாறுபாடு

சமூக அறிவியலாளர்கள் வெவ்வேறு வகை மக்களில் தன்னம்பிக்கை வித்தியாசமாக செயல்படுவதைக் கண்டறிந்துள்ளனர்.
# தன்னம்பிக்கை

## வரலாறு

### வெவ்வேறு வகைப்பட்ட குழுக்களில் மாறுபாடு

#### குழந்தைகள்

குழந்தைகள் தன்னம்பிக்கையுடன் இருந்தால், அவர்கள் எதிர்காலத்தில் பெறப்போகும் வெற்றிகளுக்காக தங்களின் பொழுதுபோக்கிற்காக செலவளிக்கும் நேரத்தை தியாகம் செய்து, அவர்களின் சுய-கட்டுப்பாட்டு திறனை மேம்படுத்தும் வாய்ப்பு அதிகம் உள்ளது என ஜிம்மர்மேன் கூறினார். இளமைப் பருவத்தில், நண்பர்களுடன் அதிகம் தொடர்பு கொள்ளாத இளைஞர்களுக்கு தன்னம்பிக்கை குறைவாக இருக்கும். இசையில் சிறபாக செயல்படும் குழந்தைகளின் தன்னம்பிக்கை அதிகரித்து, படிப்பிற்கான ஊக்கத்தை அதிகரிக்கிறது.  
பெரியவர்களை விட குழந்தையாக இருப்பவர்களுக்கு தன்னம்பிக்கை வித்தியாசமாக வெளிப்படுகிறது. உதாரணமாக, ஒரு குழுவாக உள்ள குழந்தைகள் மட்டுமே மற்ற குழந்தைகளை விட தன்னம்பிக்கை கொண்டவர்கள் என்று ஃபென்டன் பரிந்துரைத்தார்.
# தன்னம்பிக்கை

## வரலாறு

### வெவ்வேறு வகைப்பட்ட குழுக்களில் மாறுபாடு

#### மாணவர்கள்

பல மாணவர்கள் பள்ளியில் படிப்பில் கவனம் செலுத்துகிறார்கள். பொதுவாக, தன்னம்பிக்கை அதிகமாக இருக்கும் மாணவர்கள் தங்களது பணிகளை வெற்றிகரமாக முடிக்கவும், பொறுப்பாகச் செயல்படவும் மாணவர்களை ஊக்குவிக்கும். சிறப்பாகச் செயல்படும் மாணவர்கள் அதிக நேர்மறையான மதிப்பீட்டு அறிக்கையையும் அதிக தன்னம்பிக்கையையும் பெறுகிறார்கள்.  
பள்ளியில் மட்டுமே கல்வி இணைச் செயல்பாடுகள் மாணவர்களின் தன்னம்பிக்கையினை அதிகரிக்கும். இதில், விளையாட்டுகளில் பங்கேற்பது, காட்சி மற்றும் நிகழ்த்துக் கலைகள் மற்றும் மேடைப் பேச்சு ஆகியவை அடங்கும்.
# தன்னம்பிக்கை

## வரலாறு

### வெவ்வேறு வகைப்பட்ட குழுக்களில் மாறுபாடு

#### ஆண்கள் எதிர் பெண்கள்

ஆண் பொதுப் பங்கு முதலீட்டாளர்கள் சக பெண் பங்குதாரர்களை விட 45% அதிகமாக வர்த்தகம் செய்வதை பார்பர் மற்றும் ஒடியன் கண்டறிந்துள்ளனர், ஆண்களின் நிகர வருவாய் வருடத்திற்கு 2.65 சதவீத புள்ளிகள் மற்றும் பெண்களின் 1.72 சதவீத புள்ளிகளாக இருப்பதனைக் கண்டறிந்துள்ளனர்.
# இரத்னகிரி கோட்டை, மகாராட்டிரம்

**இரத்னகிரி கோட்டை** (*Ratnagiri Fort*) இரத்னதுர்க் கோட்டை' அல்லது 'பகவதி கோட்டை' என்றும் அழைக்கப்படும் இது மகாராட்டிராவின் இரத்தினகிரி மாவட்டத்தில் உள்ள முக்கியமான கோட்டையாகும். இந்த கோட்டையின் உள்ளே பகவதி கோயில் இருப்பதால் இது முக்கிய சுற்றுலாத்தலமாக உள்ளது.
# இரத்னகிரி கோட்டை, மகாராட்டிரம்

## வரலாறு

இந்த கோட்டை பாமினி காலத்தில் கட்டப்பட்டது. 1670-இல் மராட்டிய மன்னர் சிவாஜி பிஜப்பூரின் சுல்தானிடமிருந்து கோட்டையை வென்றார். மன்னர் சிவாஜி இரண்டு பாதுகாப்புக் கோபுரங்களைக் கட்டினார். ஒன்று தெற்கிலும் மற்றொன்று பழைய நீதிமன்ற வளாகத்திற்கு அருகிலும் உள்ளது. 1750-1755 இல் மராட்டிய தளபதி கனோஜி ஆங்கரே என்பவரால் கோட்டையின் பாதுகாப்பு மேம்படுத்தப்பட்டது. பேஷ்வா ஆட்சியின் போது (1755-1818) தோண்டு பாஸ்கர் பிரதிநிதி கோட்டையில் சில சிறிய பழுதுகளை சரி செய்தார். பின்னர் 1818 இல் ஆங்கிலேயர்களால் கோட்டை கைப்பற்றப்பட்டது. கோவில் 1950 இல் புதுப்பிக்கப்பட்டது.
# இரத்னகிரி கோட்டை, மகாராட்டிரம்

## அணுகல்

இரத்தினகிரி நகரத்திலிருந்து நடந்து செல்லக்கூடிய தூரத்தில் கோட்டை உள்ளது. கோட்டையின் நுழைவு வாயிலுக்கு ஒரு அகலமான சாலை செல்கிறது. கோட்டையைச் சுற்றி வர ஒரு மணி நேரம் ஆகும்.
# இரத்னகிரி கோட்டை, மகாராட்டிரம்

## பார்க்க வேண்டிய இடங்கள்

கலங்கரை விளக்கம் கோட்டையின் ஒரு பக்கத்தில் அமைந்துள்ளது. கோட்டையின் உள்ளே பகவதி கோவில், குளம் மற்றும் கிணறு உள்ளது. கோட்டைக்கு கீழே ஒரு குகை உள்ளது. ரெடே புருஜ் அனைத்து கோட்டைகளிலும் வலுவானது ஆகும்.
# இரத்னகிரி கோட்டை, மகாராட்டிரம்

## இதனையும் பார்க்கவும்

- இந்தியாவில் உள்ள கோட்டைகளின் பட்டியல்
- கனோஜி ஆங்கரே
- மராத்தியர்
- மராத்திய அரச குலங்கள் மற்றும் அரசுகள் பட்டியல்
- முகலாய-மராத்தியப் போர்கள்
- இந்திய படைத்துறையின் வரலாறு
# பிப்சிசு

**பிப்சிசு** (ஆங்கிலம்: BIBSYS) நோர்வேயின் கல்வித்துறை மற்றும் ஆராய்ச்சி அமைச்சகத்தினால் அமைக்கப்பட்டு நடத்தப்படும் ஒரு நிருவாக அமைப்பு ஆகும். ஆராய்ச்சி, கற்பித்தல் மற்றும் படிப்புகள் தொடர்பான பல்வேறு கோப்புகள் இங்கு பதியப்பட்டுள்ளன. நோர்வே பல்கலைக்கழகங்கள் மற்றும் கல்லூரிகள் மற்றும் நோர்வேயின் தேசிய நூலகத்துடன் இணைந்து வேலை செய்கிறது. நோர்வேயின் டுரான்டுகைமில் அமைக்கப்பட்டுள்ளது.
# கும்பி

**கும்பி** (**Kumbi**), வடகிழக்கு இந்தியாவில் உள்ள மணிப்பூர் மாநிலத்தின் விஷ்ணுபூர் மாவட்டத்தில் உள்ள ஒரு பேரூராட்சி ஆகும். இது மணிப்பூர் தலைநகரான இம்பால் நகரத்திற்கு தெற்கே 55 கிலோ மீட்டர் தொலைவில் உள்ளது.
# கும்பி

## மக்கள் தொகை பரம்பல்

2011 இந்திய மக்கள் தொகை கணக்கெடுப்பு படி 9 வார்டுகளும், 1,859 வீடுகளும் கொண்ட கும்பி பேரூராட்சியின் மக்கள் தொகை 9,546 ஆகும். அதில் ஆண்கள் 4,789 மற்றும் பெண்கள் 4,757 ஆக உள்ளனர். பாலின விகிதம் 1000 ஆண்களுக்கு 993 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 13.51% ஆகவுள்ளனர். இதன் சராசரி எழுத்தறிவு 76.38% ஆகவுள்ளது. இதன் மக்கள் தொகையில் இந்துக்கள் 78.92%, கிறித்தவர்கள் 1.13% மற்றும் பிறர் 19.94.% ஆகவுள்ளனர்.
# சேனாபதி, மணிப்பூர்

**சேனாபதி** (**Senapati**), வடகிழக்கு இந்தியாவில் உள்ள மணிப்பூர் மாநிலத்தில் உள்ள சேனாபதி மாவட்டத்தின் நிர்வாகத் தலைமையிடம் மற்றும் கிராம ஊராட்சி ஆகும். இது மாநிலத் தலைநகரான இம்பால் நகரத்திற்கு வடக்கே 57.8 கிலோ மீட்டர் தொலைவில் உள்ளது. இது கடல் மட்டத்திலிருந்து 1788 மீட்டர் உயரத்தில் உள்ளது.
# சேனாபதி, மணிப்பூர்

## மக்கள் தொகை பரம்பல்

2011 இந்திய மக்கள் தொகை கணக்கெடுப்பு படி 393 வீடுகளும் கொண்ட
சேனாபதி கிராமத்தின் மக்கள் தொகை 2183 ஆகும். அதில் ஆண்கள் 1126 மற்றும் பெண்கள் 1057 ஆக உள்ளனர். பாலின விகிதம் 1000 ஆண்களுக்கு 939 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 14.06% ஆகவுள்ளனர். இதன் சராசரி எழுத்தறிவு 82.41% ஆகவுள்ளது. இதன் மக்கள் தொகையில் பட்டியல் பழங்குடியினர் 97.02% ஆகவுள்ளனர்.
# கீசரகுட்டா இராமலிங்கேசுவரா கோவில்: தொலுசுவந்துருவின் பாறைக் கல்வெட்டு

**சிறீ இராமலிங்கேஸ்வர சுவாமி கோவில்**, (கேசரகிரி சேத்திரம்), தெலுங்காணா மாநிலம், மேட்சல்-மல்காஜ்கிரி மாவட்டம், கீசரா மண்டலம், கீசரகுட்டா கிராமத்தில் (அஞ்சல் குறியீட்டு எண்: 501301) உள்ள ஒரு சிறிய குன்றின் மீது அமைந்துள்ள மலைக் கோவிலாகும். இக்கோவிலின் மூலவர் சிவன்; அம்பாள் பவானி என்னும் சிவதுர்கா ஆவார். தொன்மையும் வரலாற்றுச் சிறப்பும் மிக்க இக்கோவில் ECIL லிருந்து 12 கி.மீ. தொலைவிலும், ஐதராபாத் நகரிலிருந்து 34 கி.மீ. தொலைவிலும் அமைந்துள்ளது.